Diari Oficial de la Generalitat Valenciana


Sumari del DOGV 5137, del 17-11-2005 (2005/12050)

RESOLUCIÓ de 28 d'octubre de 2005, del director general d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte d'execució per a la instal·lació de la desviació de la línia aèria d'alta tensió de 132 kV S/C dúplex Xàbia-el Verger entre els suports núm. 12 i núm. 15 al terme municipal d'Ondara, província d'Alacant (ATLIRE/2005/35/03).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5137

Data del DOGV
:   17-11-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/12043


Data del document
:   28-10-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Ondara
    * subministrament d'energia elèctrica
    * empresa privada

RESOLUCIÓ de 28 d'octubre de 2005, del director general d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte d'execució per a la instal·lació de la desviació de la línia aèria d'alta tensió de 132 kV S/C dúplex Xàbia-el Verger entre els suports núm. 12 i núm. 15 al terme municipal d'Ondara, província d'Alacant (ATLIRE/2005/35/03). [2005/12168]
  
Vist l'expedient amb referència ATLIRE/2005/35/03 incoat pel Servici Territorial d'Energia d'Alacant a instàncies d'Iberdrola Distribución Eléctrica, SAU (d'ara en avant, Iberdrola), amb domicili a València, carrer d'Isabel la Catòlica, núm. 12, relatiu a la sol·licitud de 3 de maig de 2005 sobre l'autorització administrativa i l'aprovació de projecte d'execució firmat per l'enginyer tècnic industrial Sr. Juan Luis Perea Ramírez i visat pel Col·legi d'Enginyers Tècnics Industrials d'Alacant amb data 4 d'abril de 2005, per a la instal·lació de la desviació entre els suports núm. 12 i núm. 15 de la línia aèria d'alta tensió de 132 kV S/C dúplex Xàbia-el Verger, ubicada al costat de la nova variant Ondara-el Verger, al terme municipal d'Ondara, província d'Alacant.
  
Vist que el dia 2 de setembre de 2005 es va publicar en el Diari Oficial de la Generalitat Valenciana l'anunci corresponent a la informació pública prevista en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, per a ser examinat el projecte de la instal·lació i formular les reclamacions que s'estimaren oportunes.
  
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.
  
Vist que amb data 10 de juny de 2003, el director general de Carreteres, del Ministeri de Foment, va dictar resolució per la qual s'aprova el projecte de construcció de la variant de la CN-332, entre els PK 198 i 205, tram: variant d'Ondara i el Verger, a la província d'Alacant.
  
Vist que de la documentació que figura en l'expedient es desprén que respecte als encreuaments previstos en la instal·lació projectada, com ara: nova variant Ondara-el Verger; dos línies aèries de mitjana tensió de 20 kV i línia d'enllumenat públic, l'empresa peticionària ha prestat la seua conformitat als condicionats establits.
  
Vist que d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és la desviació de l'actual línia existent com a conseqüència de les obres realitzades amb motiu de l'execució del tram de la variant de la carretera CN-332 abans referida.
  
Vist que el Servici Territorial d'Energia d'Alacant, competent per a la instrucció de l'expedient de sol·licitud, l'ha informada favorablement.
  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, en relació, este últim, amb la disposició transitòria que conté.
  
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia, resol:
  
Primer. Autoritzar administrativament a Iberdrola Distribución Eléctrica, SAU, la instal·lació per a la desviació entre els suports núm. 12 i núm. 15 de la línia aèria d'alta tensió 132 kV S/C dúplex Xàbia-el Verger, al costat de la carretera CV-795, ubicada al costat de la nova variant Ondara-el Verger, al terme municipal d'Ondara, província d'Alacant i les característiques principals del qual són les següents:
  
- Traçat: desviació del tram de línia aèria d'alta tensió a 132 kV Xàbia-el Verger, comprés entre els suports núm. 12 i núm. 15, eliminant els suports existents núm. 12, núm. 13, núm. 14 i núm. 15 i la instal·lació de quatre suports de nova planta.
  
- Tensió nominal: 132 kV (1a categoria).
  
- Tipologia constructiva: aèria.
  
·- Longitud: 998 m.
  
- Punt d'entroncament: suport de nova planta que substituïx el suport núm. 12.
  
- Final de la línia: suport de nova planta que substituïx el suport núm. 15.
  
- Conductors: alumini-acer amb secció de 281,1 mm² recobert d'alumini tipus LA 280 (Hawk) en fase dúplex. Porta en tota la seua longitud un cable de fibra òptica OPGW-14.
  
- Suports: d'estructura metàl·lica sobre fonamentació, constituïts per angulars de costats iguals, gelosia senzilla i unions caragolades, amb altura suficient perquè el conductor quede, com a mínim, a 6,20 m sobre el terreny, i dotat de la presa de terra corresponent.
  
- Pressupost: 58.525,57 euros.
  
Segon. Aprovar el projecte d'execució referit a la instal·lació de la desviació de la línia autoritzada en el punt primer de la present resolució, firmat per l'enginyer tècnic industrial Sr. Juan Luis Perea Ramírez i visat pel Col·legi d'Enginyers Tècnics Industrials d'Alacant amb data 4 d'abril de 2005, i sotmetre'l a les condicions següents:
  
1. La instal·lació haurà de realitzar-se d'acord amb el projecte presentat.
  
2. El termini d'execució de la instal·lació serà de 60 dies comptadors a partir de la notificació de la present resolució. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.
  
3. El titular donarà compte de l'acabament de les obres al Servici Territorial d'Energia d'Alacant als efectes de la sol·licitud d'autorització d'explotació, a la qual acompanyarà un certificat de direcció i final d'obra subscrit per tècnic facultatiu competent, en què acredita que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.
  
4. L'administració deixarà sense efecte la present resolució en qualsevol moment en què observe l'incompliment de les condicions imposades en esta.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.
  
València, 28 d'octubre de 2005.- El director general d'Energia: Antonio Cejalvo Lapeña.